রানি রাসমণি রোডে চিকিৎসকদের দ্রোহের কার্নিভালে অনুমতি হাইকোর্টের

কলকাতা: ফের আদালতে ধাক্কা খেল রাজ্য। মঙ্গলবার রানি রাসমণি রোডে চিকিৎসকদের দ্রোহের কার্নিভালে অনুমতি দিল কলকাতা হাইকোর্ট। এদিন বিচারপতি রবিকিষান কাপুরের নির্দেশ, রানি রাসমণি অ্যাভিনিউ থেকে রেড রোডে ব্যারিকেট রাখতে হবে। যাতে কার্নিভালের দিকে আন্দোলনকারীরা প্রবেশ করতে না পারে। পাশাপাশি বিচারপতির মন্তব্য, পুলিশের ১৬৩ ধারা জারির বিজ্ঞপ্তি অসামঞ্জস্যপূর্ণ। এই নির্দেশের পর রাস্তার উপর থেকে সরানো হচ্ছে ব্যারিকেড।